دریائے کاما

دریائے کاما (روسی چ ریکا کاما ، تاتاری بولی چ چلمان) روس دا اک وڈا دریا اے ، جہڑا دریائے وولگا دا کھبے پاسے دا سبتوں لمبا دریا اے تے پانی دے نکاس دے حساب نال سبتوں وڈا ، حقیقت چ ، ملاپ توں پہلاں ایہہ دریائے وولگا نالوں وڈا اے ۔

ایہہ روسی لوک راج ادمرتیا چ کولیگا لاگےاوں شروع ہندا اے تے 125 میل اتلے لہندے ول وگدا اے تے فیر لوینو لاگے اتلے چڑھدے ول مڑ کے ہور 125 میل وگدا ، فیر ایہہ پرم کرائی چ دکھن تے لہندے ول مڑدا اے ، مڑ دوبارہ ایہہ دریا ادمرتیا تھانیں وگدا اے تے فیر تاتارستان چ داخل ہندا اے جتھے ایہہ دریائے وولگا نال ملدا اے ۔

ترک لوکاں وچکار ، ایہہ دریا چلمان دے ناں نال جانیا جاندا اے ،تے دریائے ولگا دا مڈھ سمجھیا جاندا اے۔

اس دریا دی کل لمبائی 1،805 کلومیٹر (1،122 میل) اے ۔ دریائے کاما دے وڈے معاون دریاواں چ ، دریائے کوسا ، دریائے وشیرا ، دریائے سیلوا ، دریائے چوسووایا ، دریائے بیلایا ، دریائے اک ، دریائے اژ ، دریائے زے ، دریائے وئیاتکا تے دریائے میوشا نیں ۔

دریائے کاما دے کنڈے آباد شہر سولیکامسک ، بریزنیکی ، پرم ، ساراپل تے نابیریژنے چیلنی نیں ۔ ایہہ دریا کوہ یورال دے لہندے چ واقع اے تے اک اہم تجارتی رستہ اے ۔


ریل راہاں دی اساری توں پہلاں دریائے کاما ، دریائے پیچورا تے دوینا دے طاساں نال منسلک سی ۔ 19ویں صدی عیسوی دے بلکل شروع چ اتلی ییکیترنینسکی نہر راہیں دریائے کاما دا اتلا حصہ ، دریائے ویچیدگا (دریائے دوینا دا معاون دریا) نال جڑ گیا ۔

ڈیم تے ریزروائر

دریائے کاما اتے کئی تھانواں اتے ڈیم بنائے گئے نیں :

پرم چ کاما ہائیڈوالیکٹرک سٹیشن' دے ڈیم نال کاما ریزیروائر بنایا گیا اے ۔
چیکووسکی چ ووتکنسک ہائیڈوالکٹرک سٹیشن دے ڈیم نال ووتکنسک ریزیروائر بنایا گیا اے ۔
نابیریژنے چیلنی چ نیژنیکامسک ہائیڈروالکیٹرک سٹیشن دے ڈیم نال نیژنیکامسک ریزیروائر بنایا گیا اے ۔ 
مورت نگری

ہور ویکھو 

دریائے وولگا
تاتارستان
باہرلے جوڑ

 نابیریژنے چیلنی تے دریائے کاما

گٹھ:روس دے دریا
گٹھ:ایشیا دے دریا
گٹھ:ایشیا دا آبی جغرافیہ
گٹھ:یورپ دے دریا
گٹھ:یورپ دا آبی جغرافیہ
گٹھ:دنیا دے دریا
گٹھ:روس دا آبی جغرافیہ
گٹھ:پانی
گٹھ:آبی جغرافیہ
گٹھ:روس
گٹھ:دریا